BIG NEWS : 22 ಸಭೆಯಲ್ಲಿ ಭಾರತಅಮೆರಿಕಾ ನಡುವೆ ಬಿಇಸಿಎ ಒಪ್ಪಂದಕ್ಕೆ ಸಹಿ ನವದೆಹಲಿ, ಅ.27ದೇಶದ ಗಡಿ ಭಾಗಗಳಲ್ಲಿ ಚೀನಾ ಮತ್ತು ಪಾಕಿಸ್ತಾನ ಸೇನೆಯಿಂದ ಉಪಟಳಗಳು ಮುಂದುವರಿದಿರುವ ಸಂದರ್ಭದಲ್ಲೇ ಇಂದು ಭಾರತ ಮತ್ತು ಅಮೆರಿಕ ನಡುವೆ ಮೂಲ ವಿನಿಮಯ ಮತ್ತು ಸಹಕಾರ ಒಪ್ಪಂದ ಬಿಇಸಿಎ ಏರ್ಪಟ್ಟಿದೆ. ಈ ಒಡಂಬಡಿಕೆಯಿಂದಾಗಿ ಭಾರತವು ಅಮೆರಿಕದಿಂದ ಸುಧಾರಿತ ಉಪಗ್ರಹ ಚಿತ್ರಗಳು, ಭೌಗೋಳಿಕ ಮತ್ತು ವೈಮಾಂತರಿಕ್ಷ ಡಿಜಿಟಲ್ ಡೇಟಾ ಪಡೆಯಲು ಅನುವು ಮಾಡಿಕೊಟ್ಟಿದೆ. ಉಭಯ ದೇಶಗಳ ನಡುವೆ ಬಿಇಸಿಎ ಒಪ್ಪಂದಕ್ಕೆ ಸಹಿ ಹಾಕಲ್ಪಟ್ಟಿರುವುದರಿಂದ ಭಾರತದ ಸೇನಾ ಪಡೆಗಳಿಗೆ ಅಗಾಧ ಸಾಮಥ್ರ್ಯದ ಕ್ಷಿಪಣಿಗಳು, ಶಸ್ತ್ರಸಜ್ಜಿತ ಡ್ರೋಣ್ಗಳು ಮತ್ತು ಫೈಟರ್ ಜೆಟ್ಗಳಿಗೆ ಮಾರ್ಗದರ್ಶಿ ತಂತ್ರಜ್ಞಾನಗಳೂ ಲಭ್ಯವಾಗಲಿದೆ. ಈ ಮಹತ್ವದ ಒಪ್ಪಂದದಿಂದಾಗಿ ಉಭಯ ದೇಶಗಳ ನಡುವೆ ಅತ್ಯಂತ ಸೂಕ್ಷ್ಮ ಮಾಹಿತಿಗಳ ವಿನಿಮಯ ಮತ್ತು ಅತ್ಯಾಧುನಿಕ ಮಿಲಿಟರಿ ಹಾರ್ಡ್ವೇರ್ಗಳ ಮಾರಾಟಕ್ಕೂ ಅನುಕೂಲವಾಗಲಿದೆ. ಭಾರತ ಮತ್ತು ಅಮೆರಿಕ ನಡುವೆ ಈ ಒಪ್ಪಂದದಿಂದಾಗಿ ವೈರಿ ದೇಶಗಳಾದ ಚೀನಾ ಮತ್ತು ಪಾಕಿಸ್ತಾನ ಕಂಪಿಸುವಂತಾಗಿದೆ. ರಾಜಧಾನಿ ದೆಹಲಿಯಲ್ಲಿ ನಡೆದ 22 ಮಹತ್ವದ ಸಭೆಯಲ್ಲಿ ವಿದೇಶಾಂಗ ವ್ಯವಹಾರಗಳ ಸಚಿವ ಎಸ್.ಜೈಶಂಕರ್ ಮತ್ತು ರಕ್ಷಣಾ ಮಂತ್ರಿ ರಾಜನಾಥ್ ಸಿಂಗ್ ಅವರು ತಮ್ಮ ಸಹವರ್ತಿಗಳಾದ ಮೈಕ್ ಪೊಂಪಿಯೋ ಮತ್ತು ಮಾರ್ಕ್ ಎಸ್ಪೆರ್ ಅವರೊಂದಿಗೆ ಸಮಾಲೋಚನೆ ನಡೆಸಿದ ಬಳಿಕ ಬಿಇಸಿಎ ಒಪ್ಪಂದಕ್ಕೆ ಸಹಿ ಹಾಕಲಾಯಿತು. ಉಭಯ ದೇಶಗಳ ನಡುವಣ ದ್ವಿಪಕ್ಷೀಯ ಸಂಬಂಧಗಳ ಬಲವರ್ಧನೆ ಮತ್ತು ಭದ್ರತೆ ಕುರಿತು ಸಭೆಯಲ್ಲಿ ಮಹತ್ವದ ಚರ್ಚೆ ನಡಯಿತು. ಅಮರಿಕದ ವಿದೇಶಾಂಗ ಸಚಿವ ಮೈಕ್ ಪೊಂಪಿಯೋ ಮತ್ತು ರಕ್ಷಣಾ ಮಂತ್ರಿ ಮಾರ್ಕ್ ಎಸ್ಪೆರ್ ಭಾರತದೊಂದಿಗೆ ಮೂರನೇ ಆವೃತ್ತಿಯ 22 ಸಭೆ ಪ್ರಸ್ತುತ ಪೂರ್ವ ಲಡಾಕ್ನಲ್ಲಿ ಚೀನಾಗೊಂದಿಗಿನ ಗಡಿ ಸಂಘರ್ಷದ ಹಿನ್ನೆಲೆಯಲ್ಲಿ ಭಾರೀ ಪ್ರಾಮುಖ್ಯತೆ ಪಡೆದುಕೊಂಡಿದೆ. ಅಮೆರಿಕದಲ್ಲಿ ನ.3ರಂದು ಅಧ್ಯಕ್ಷೀಯ ಚುನಾವಣೆಗಳು ನಡೆಯಲಿದ್ದು, ಅದಕ್ಕೂ ಮುನ್ನವೇ ಸಚಿವದ್ವಯರ ಭಾರತ ಭೇಟಿ ಮಹತ್ವದ್ದಾಗಿದೆ. ಅಲ್ಲದೆ ಇಂಡೋಪೆಸಿಫಿಕ್ ಪ್ರಾಂತ್ಯದಲ್ಲಿ ಚೀನಾದ ಸೇನಾ ಚಟುವಟಿಕೆಗಳು ಹೆಚ್ಚಾಗುತ್ತಿರುವ ಹಿನ್ನೆಲೆಯಲ್ಲಿ ಅದನ್ನು ತಡೆಗಟ್ಟುವ ಸಂಬಂಧವೂ ಭಾರತಅಮೆರಿಕ ಸಚಿವದ್ವಯರ ಸಭೆಯಲ್ಲಿ ಗಹನ ಚರ್ಚೆ ನಡೆಯಿತು.